Борис Младенов-Young
Свири зетят на пиано…

chitanka.info

Свири зетят на пиано

нещо сложно, неразбрано,

по клавишите чевръсти

бягат сръчните му пръсти.

Музиката непозната

не достига до сърцата,

силни чувства не събужда,

някак си остава чужда.

Синко, я надуй дудука,

да разсееш скръб и скука;

нека драго и на свата

да му стане на душата.

Свириш сръчно и умело,

ала ние сме от село,

карай музика народна,

че е по-достъпна, родна!…

с. Лехчево — 1987 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.